ai4bharat/Pralekha huggingface dataset:
फाइनेंस कमीशन
15-वें वित्त आयोग ने रिपोर्ट पर विचार-विमर्श पूरा किया
15वें वित्त आयोग ने अपने प्रमुख श्री एन. के. सिंह की अध्यक्षता में आज वित्तवर्ष 2021-22 से लेकर वित्त वर्ष 2025-2026 की रिपोर्ट पर विचार विमर्श पूरा किया। रिपोर्ट पर 15वें वित्त आयोग के अध्यक्ष श्री एन. के. सिंह और इस आयोग के सदस्य श्री अजय नारायण झा, प्रोफेसर अनूप सिंह, डॉ. अशोक लाहिड़ी तथा डॉ. रमेश चंद्र मे हस्ताक्षर किए।
आयोग ने माननीय राष्ट्रपति को अपनी रिपोर्ट प्रस्तुत करने के लिए समय मांगा था। अब राष्ट्रपति कार्यालय द्वारा यह सूचित किया गया है कि रिपोर्ट 9 नवंबर 2020 को पेश कर दी जाएगी।
आयोग अगले महीने के अंत में माननीय प्रधानमंत्री को भी रिपोर्ट की एक प्रति प्रस्तुत करनी होगी।
इस रिपोर्ट को केंद्रीय वित्त मंत्री द्वारा संसद में कार्रवाई सम्मत रिपोर्ट के साथ प्रस्तुत किया जाएगा। इस रिपोर्ट में 5 वित्तीय वर्ष, 2021-22 से 2025-26 तक, से संबंधित सिफारिशें शामिल हैं। वित्तीय वर्ष 2020-21 के लिए 15वें वित्त आयोगकी रिपोर्ट, दिसंबर 2019 में माननीय राष्ट्रपति को प्रस्तुत की गई थी, जिसे सरकार द्वारा संसद पटल पर कार्रवाई सम्मत रिपोर्ट के साथ रखा गया था।
15वें वित्त आयोग कोसंविधान के अनुच्छेद 280 के खंड  के तहत माननीय राष्ट्रपति द्वारा गठित किया गया था, वित्त आयोग  अधिनियम, 1951  के प्रावधानों के साथ श्री एन. के. सिंह को अध्यक्ष, श्री शक्तिकांत दास, डॉ. अनूप सिंह, डॉ. अशोक लाहिड़ी और डॉ. रमेश चंद्र को सदस्य तथा श्री अरविंद मेहता को सचिव के रूप में नियुक्त किया गया था। श्रीशक्तिकांत दास के पद छोड़ने के बाद, श्री अजय नारायण झा को सदस्य के रूप में नियुक्त किया गया।
आयोग ने संघ और राज्य सरकारों के साथ व्यापक विचार-विमर्श, विभिन्न स्तरों पर स्थानीय सरकारों, पिछले वित्त आयोगों के अध्यक्षों और सदस्यों, आयोग के सलाहकार परिषद और अन्य संबंधित विशेषज्ञों, प्रतिष्ठित संस्थानों एवं बहु-स्तरीय संस्थानों के साथ मंत्रणा के बाद रिपोर्ट को अंतिम रूप दिया गया है।
प्रधानमंत्री कार्यालय
प्रधानमंत्री ने पूरे देश के प्रमुख सिख नेताओं से मुलाकात की
सिख समुदाय के नेताओं ने 'वीर बाल दिवस' की घोषणा के माध्यम से चार साहिबजादे का सम्मान करने के लिए प्रधानमंत्री को धन्यवाद दिया
'वीर बाल दिवस' देश के कोने-कोने में बच्चों को चार साहिबजादे के योगदान और बलिदान के बारे में जागरूक करेगा: प्रधानमंत्री
प्रधानमंत्री ने सिख समुदाय की सेवा भावना की प्रशंसा करते हुए कहा, दुनिया को इसके बारे में और जागरूक करने की जरूरत है
मेरी सरकार सिख समुदाय के कल्याण के लिए पूरी तरह प्रतिबद्ध है: प्रधानमंत्री
सिख समुदाय के कल्याण के लिए उठाए गए विभिन्न कदमों हेतु प्रतिनिधिमंडल ने प्रधानमंत्री को धन्यवाद दिया; कहा, इससे पता चलता है कि वे ह्रदय से सिख हैं
प्रधानमंत्री श्री नरेन्द्र मोदी ने आज 7 लोक कल्याण मार्ग पर पूरे देश के प्रमुख सिख नेताओं से मुलाकात की। प्रतिनिधिमंडल ने सिख समुदाय के कल्याण के लिए लगातार कदम उठाने तथा विशेष रूप से 26 दिसंबर को वीर बाल दिवस घोषित करने के माध्यम से चार साहिबजादे को सम्मानित करने के लिए प्रधानमंत्री को धन्यवाद दिया। प्रतिनिधिमंडल के प्रत्येक सदस्य ने प्रधानमंत्री को 'सिरोपाओ' और 'सिरी साहिब' से सम्मानित किया।
प्रधानमंत्री ने कहा कि देश के कई क्षेत्रों में लोग चार साहिबजादे के योगदान और बलिदान के बारे में नहीं जानते हैं। उन्होंने याद करते हुए कहा कि जब भी उन्हें स्कूलों में और बच्चों के सामने कुछ कहने का मौका मिलता था, वे हमेशा चार साहिबजादे के बारे में बोलते थे। 26 दिसंबर को वीर बाल दिवस के रूप में मनाने का निर्णय, देश के कोने-कोने में बच्चों को उनके बारे में जागरूक बनाने में महत्वपूर्ण भूमिका निभाएगा।
प्रधानमंत्री ने सिख समुदाय के नेताओं को धन्यवाद दिया और कहा कि उनके घर के दरवाजे उनके  लिए हमेशा खुले हैं। उन्होंने पंजाब में अपने प्रवास के दौरान उनके साथ अपने संबंधों को तथा साथ बिताए समय को याद किया।
प्रधानमंत्री ने सिख समुदाय की सेवा भावना की प्रशंसा की और कहा कि दुनिया को इसके बारे में और अधिक अवगत कराने की जरूरत है। प्रधानमंत्री ने कहा कि उनकी सरकार सिख समुदाय के कल्याण के लिए पूरी तरह प्रतिबद्ध है। उन्होंने इस संबंध में सरकार द्वारा उठाए गए विभिन्न कदमों के बारे में विस्तार से बताया। उन्होंने अफगानिस्तान से गुरुग्रंथ साहिब को पूरे सम्मान के साथ वापस लाने के लिए किए गए विशेष प्रबंधों के बारे में चर्चा की। उन्होंने सिख तीर्थयात्रियों के लिए करतारपुर साहिब कॉरिडोर को खोलने के लिए सरकार द्वारा राजनयिक स्तर पर उठाए गए विभिन्न कदमों के बारे में भी बताया।
श्री मनजिंदर सिंह सिरसा ने कहा कि वीर बाल दिवस मनाने का निर्णय देश भर के बच्चों को चार साहिबजादे के बलिदानों से परिचित कराएगा। सिंह साहिब ज्ञानी रणजीत सिंह, जत्थेदार तख्त श्री पटना साहिब ने करतारपुर साहिब कॉरिडोर को फिर से खोलने और लंगर पर से जीएसटी हटाने जैसे कदम उठाने के लिए प्रधानमंत्री का धन्यवाद किया। उन्होंने कहा कि प्रधानमंत्री द्वारा सिख समुदाय के हितों के लिए उठाए गए विभिन्न कदम इस बात को दर्शाते हैं कि वे दिल से सिख हैं। राष्ट्रीय अल्पसंख्यक आयोग के पूर्व अध्यक्ष श्री तरलोचन सिंह ने कहा कि आजादी के बाद यह पहला मौका है जब देश के विभाजन के दौरान बड़ी संख्या में अपने प्राणों की आहुति देने वाले सिख समुदाय के योगदानों को स्वीकार किया जा रहा है। उन्होंने सिख समुदाय के योगदानों को वैश्विक मंच पर ले जाने के लिए प्रधानमंत्री का धन्यवाद किया।
शिक्षा मंत्रालय
श्री धर्मेंद्र प्रधान एनईपी 2020 की कुछ प्रमुख पहलों का शुभारंभ और एनईपी के कार्यान्वयन के एक साल की उपलब्धियों पर एक पुस्तिका का विमोचन करेंगे
राष्ट्रीय शिक्षा नीति  2020 के कार्यान्वयन के एक वर्ष पूरे होने के उपलक्ष्य में, स्कूल शिक्षा और साक्षरता विभाग, शिक्षा मंत्रालय ने एनईपी कार्यान्वयन की एक साल की उपलब्धियों पर एक पुस्तिका तैयार की है। केंद्रीय शिक्षा मंत्री श्री धर्मेंद्र प्रधान 24 अगस्त, 2021 को दीक्षा आदि के अवसर पर इस पुस्तिका का विमोचन करेंगे।
पुस्तिका के विमोचन के अलावा, शिक्षा मंत्री एनईपी 2020 के तहत कुछ पहलों का भी शुभारंभ करेंगे। इनमें दीक्षा पर निपुन भारत एफएलएन उपकरण और संसाधन शामिल है जो कि निपुन भारत के कार्यान्वयन के लिए राज्यों/केंद्र शासित क्षेत्रों और शिक्षकों की सहायता एवं मार्गदर्शन के लिए दीक्षा के तहत विकसित एफएलएन संसाधनों से जुड़ा एक अलग कार्यक्षेत्र है। इसके अलावा इसमें - वर्चुअल लाइव क्लासरूम और वर्चुअल लैब के माध्यम से एक उन्नत डिजिटल लर्निंग प्लेटफॉर्म प्रदान करने के लिए एनआईओएस का वर्चुअल स्कूल, और एनसीईआरटी का वैकल्पिक शैक्षणिक कैलेंडर 2021-22 भी शामिल हैं। एनसीईआरटी शैक्षणिक कैलेंडर 2021-22 में पाठ्यक्रम या पाठ्यपुस्तक से लिए गए पाठन परिणामों, विषयों और अध्यायों के संदर्भ में रोचक तथा चुनौतीपूर्ण गतिविधियों की सप्ताह-वार योजना शामिल है।
केंद्रीय शिक्षा मंत्री श्री प्रधान केंद्रीय सामाजिक न्याय और अधिकारिता मंत्री डॉ. वीरेंद्र कुमार के साथ मिलकर, दिव्यांगजन सशक्तिकरण विभाग के सहयोग से एनसीईआरटी द्वारा विकसित 'प्रिया'- एक्सेसिबिलिटी बुकलेट  का विमोचन भी करेंगे। इस पुस्तिका का उद्देश्यसमावेशी शिक्षा की दिशा में उठाए गए एक कदम के रूप में बच्चों में उनके प्रारंभिक वर्षों से सुगम्यता की अवधारणा और महत्व को भरना है।
चूंकि राष्ट्रीय शिक्षा नीति 2020 में सभी स्तरों पर संपूर्ण शिक्षा प्रणाली में एक महत्वपूर्ण परिवर्तन की कल्पना की गई है, स्कूल शिक्षा और साक्षरता विभाग ने एनईपी 2020 को एक मिशन मोड पर लागू किया है औरएनईपी के कार्यान्वयन के लिए ‘सार्थक’ नामक एक लचीली, संवादात्मक, सांकेतिक और समावेशीयोजना तैयार की है। विभाग ने इस एक वर्ष में 62 अहम पड़ाव पार किए हैं, जो स्कूली शिक्षा क्षेत्र की तस्वीर बदल देंगे। इनमेंनिपुन भारत मिशन ऑन फाउंडेशनल लिटरेसी एंड न्यूमेरेसी, समग्र शिक्षा योजना को एनईपी 2020 के अनुरूप ढालना, तीन महीने का स्कूल तैयारी मॉड्यूल–‘विद्या प्रवेश’, नेशनल डिजिटल एडुकेशन आर्किटेक्चर  का ब्लू प्रिंट, ‘निष्ठा’ के तहत माध्यमिक शिक्षकों की क्षमता का निर्माण, मूल्यांकन सुधार, ‘दीक्षा’से जुड़ी डिजिटल सामग्रीआदि शामिल हैं।
कार्यक्रम मेंदिव्यांगजन सशक्तिकरण विभाग के वरिष्ठ अधिकारी, स्वायत्त संस्थानों केप्रमुख और सभी राज्यों एवं केंद्र शासित क्षेत्रों के स्कूल शिक्षा विभाग के वरिष्ठ अधिकारी भाग लेंगे। कार्यक्रम के बाद निपुण भारत मिशन के आगे की राह के विषय पर राज्यों और केंद्र शासित क्षेत्रों, एससीईआरटी के लिए एक कार्यशाला आयोजित की जाएगी।
सूक्ष्म, लघु एवं मध्यम उद्यम मंत्रालय
कंपनियां "खादी" ब्रांड का नाम इस्तेमाल करके नकली पीपीई किट बेच रही हैं, केवीआईसी कानूनी कार्रवाई पर विचार कर रहा है
खादी और ग्रामोद्योग आयोग  के संज्ञान में ये आया है कि कुछ बेईमान व्यावसायिक कंपनियां व्यक्तिगत सुरक्षा उपकरण  किट का निर्माण और बिक्री कर रही हैं और धोखे से केवीआईसी के पंजीकृत ट्रेडमार्क ’खादी इंडिया’ का उपयोग कर रही हैं। केवीआईसी ये बात स्पष्ट करता है कि अब तक उसने कोई पीपीई किट बाजार में नहीं उतारी है।
ऐसा ज्ञात हुआ है कि ये नकली पीपीई किट खादी के ही एक उत्पाद की तरह बेची जा रही है, जो पूरी तरह से गलत और भ्रामक है। यह स्पष्ट करना आवश्यक है कि केवीआईसी विशेष रूप से अपने उत्पादों के लिए दोहरे-घुमाव वाले हाथ से काते हुए, हाथ से बुने हुए खादी के कपड़े का उपयोग करता है और इसलिए पॉलिएस्टर और पॉलीप्रोपाइलीन जैसे बिना बुने हुए मटीरियल से बने ये किट न तो खादी के उत्पाद हैं और न ही केवीआईसी उत्पाद।
केवीआईसी के अध्यक्ष श्री विनय कुमार सक्सेना ने कहा है कि केवीआईसी ने खादी कपड़े से बने अपने स्वयं के पीपीई किट विकसित किए हैं जो परीक्षण के विभिन्न स्तरों पर हैं। उन्होंने कहा, “अभी तक हमने खादी पीपीई किट बाजार में नहीं उतारी हैं। पीपीई किटों को 'खादी इंडिया' के नाम पर धोखेबाज़ी से बेचना गैर-कानूनी है। इसके अलावा ये किट हमारे डॉक्टरों, नैदानिक और चिकित्सा सहायकों की सुरक्षा के लिए भी गंभीर खतरा पैदा करते हैं जो कोरोना बीमारी के मामलों से नियमित रूप से निपट रहे हैं।” श्री सक्सेना ने कहा कि केवीआईसी ऐसे धोखेबाजों के खिलाफ कानूनी कार्रवाई करने पर विचार कर रहा है।
दिल्ली स्थित एक 'निचिया कॉर्पोरेशन' द्वारा बनाई गई नकली पीपीई किट का मामला केवीआईसी के डिप्टी-सीईओ श्री सत्य नारायण के ध्यान में लाया गया, जिन्होंने बताया कि केवीआईसी ने कोई भी पीपीई किट लॉन्च नहीं किया है और न ही इसका काम किसी निजी एजेंसी को दिया है।
वर्तमान में, केवीआईसी केवल विशेष रूप से डिज़ाइन किए गए खादी फेस मास्क का निर्माण और वितरण कर रहा है जो उच्चतम सुरक्षा मानकों के अनुरूप है। केवीआईसी इन मास्क के निर्माण के लिए डबल-ट्विस्ट वाले खादी कपड़े का उपयोग कर रहा है क्योंकि यह 70 फीसदी नमी को अंदर ही बनाए रखने में मदद करता है। इसके अलावा ये मास्क हाथ से काते हुए और हाथ से बुने हुए खादी के कपड़े से बने होते हैं जो सांस लेने, धोने योग्य होते हैं और बायोडिग्रेडेबल यानी स्वाभाविक तौर से सड़ने योग्य होते हैं।
रक्षा मंत्रालय
वायु सेना प्रमुख एयर चीफ मार्शल आर.के.एस. भदौरिया ने एनसीसी गणतंत्र दिवस शिविर का दौरा किया
वायु सेना प्रमुख एयर चीफ मार्शल आर.के.एस. भदौरिया ने आज दिल्ली कैंट में राष्ट्रीय कैडेट कोर  गणतंत्र दिवस शिविर 2020 का दौरा किया। वायु सेना प्रमुख ने सेना, नौसेना और वायु सेना से एनसीसी कैडेटों द्वारा प्रस्तुत इस सलामी गारद का निरीक्षण किया। इसके बाद कैडेट्स द्वारा एक बैंड डिस्प्ले किया गया।
वायु सेनाध्यक्ष ने विभिन्न सामाजिक जागरूकता विषयों को दर्शाते हुए सभी 17 एनसीसी निदेशालयों के कैडेटों द्वारा तैयार किए गए 'फ्लैग एरिया' का भी निरीक्षण किया। उन्हें कैडेटों द्वारा संबंधित मॉडलों पर संक्षिप्त जानकारी दी गई।
एयर चीफ मार्शल आर.के.एस. भदौरिया ने एनसीसी के एक गौरवशाली कार्यक्रम 'हॉल ऑफ फेम', का दौरा किया जिसमें एनसीसी के तीनों विंगों के पूर्व छात्रों की तस्वीरों, मॉडलों, प्रेरक प्रसंगों और अन्य सुंदर दृश्यों से समृद्ध अभिलेखीय संग्रह का प्रदर्शन किया था। बाद में वायु सेनाध्यक्ष और अन्य विशिष्ट अतिथियों ने कैडेटों द्वारा प्रस्तुत एक सांस्कृतिक कार्यक्रम का भी अवलोकन किया।
एयर चीफ मार्शल आर.के.एस. भदौरिया ने अपने संबोधन में राष्ट्र के युवाओं को आकार देने में एनसीसी द्वारा निभाई गई भूमिका की सराहना की, जिससे कि उन्हें एक मजबूत भारत के निर्माण की जिम्मेदारियों को निभाने में सक्षम बनाया जा सके। उन्होंने एनसीसी को अपनी एयर विंग गतिविधियों के संचालन में भारतीय वायु सेना के निरंतर समर्थन का आश्वासन दिया।
ललित कला अकादमी के 61वें वार्षिक पुरस्कार राष्ट्रपति श्री रामनाथ कोविंद द्वारा 04 मार्च, 2020 को प्रात: 11 बजे नई दिल्ली स्थित राष्ट्रपति भवन के प्रांगण में 15 कलाकारों को प्रदान किए जाएंगे। संस्कृति मंत्री श्री प्रह्लाद सिंह पटेल और अकादमी के अध्यक्ष डॉ. उत्तम पाचारणे भी इस अवसर पर उपस्थित रहेंगे।
ज्यूरी के सम्मानित पैनल द्वारा चयनित किए गए 15 पुरस्कार विजेता ये हैं - अनूप कुमार मन्झुखी गोपी , डेविड मलाकार , देवेन्द्र कुमार खरे , दिनेश पांड्या , फारूख अहमद हलदर , हरि राम कुम्भावत , केशरी नंदन प्रसाद , मोहन कुमार टी , रतन कृष्ण साहा , सागर वसंत काम्बले , सतविंदर कौर , सुनील थिरुवयुर , तेजस्वी नारायण सोनावाने , यशपाल सिंह  और यशवंत सिंह । अकादमी ने प्रथम स्तरीय ज्यूरी द्वारा चयनित की गई 283 कलाकृतियों में से पुरस्कार विजेता कलाकारों की सूची को अंतिम रूप देने के लिए देश भर के प्रख्यात कला प्रोफेशनलों, कलाकारों और आलोचकों की सात सदस्यीय चयन ज्यूरी को मनोनीत किया। राष्ट्रीय कला प्रदर्शनी न केवल देश भर की उत्कृष्ट कलाकृतियों और प्रतिभाओं को एकजुट करती है, बल्कि पूरी दुनिया को भारतीय संस्कृति एवं सौंदर्यबोध की बारीकियों को भी दर्शाती है और इस प्रकार ये अंतर्राष्ट्रीय कला बाजार में भारतीय कलाकृतियों को बढ़ावा देती है।
संस्कृति मंत्री श्री प्रह्लाद सिंह पटेल 04 मार्च को सायं 5 बजे मंडी हाउस स्थित रविन्द्र भवन के अकादमी प्रांगण में 61वीं राष्ट्रीय कला प्रदर्शनी और राष्ट्रीय कला मेले का उद्घाटन करेंगे। दिल्ली के उपराज्यपाल श्री अनिल बैजल अकादमी के अध्यक्ष डॉ. उत्तम पाचारणे की गरिमामयी उपस्थिति में इस समारोह की अध्यक्षता करेंगे।
इस प्रदर्शनी में ‘विशेष निमंत्रण’ श्रेणी के तहत जाने-माने कलाकारों अंजलि इला मेनन, परमजीत सिंह, अर्पिता सिंह, गोगी सरोजपाल, स्वर्गीय जॉन फर्नांडीस और वासुदेव कामत की कलाकृतियों को भी प्रदर्शित किया जाएगा। राष्ट्रीय पुरस्कार विजेताओं का चयन प्रख्यात कलाकारों की एक ज्यूरी द्वारा किया गया है। यह अकादमी समाज में कला एवं सौंदर्यबोध को प्रदर्शित करने और इसके साथ ही असाधारण प्रतिभाओं को पुरस्कृत करने के लिए हर वर्ष कला प्रदर्शनियों एवं पुरस्कार समारोहों का आयोजन करती है, ताकि ये प्रतिभाएं भविष्य में और भी बेहतर प्रदर्शन कर सकें। यह प्रदर्शनी देश भर की प्रतिभाओं की कलाकृतियों को एक स्थान पर लाती है और उभरती कला प्रतिभाओं को पेंटिंग, मूर्तिकला, ग्राफिक्स, फोटोग्राफी, ड्राइंग, स्थापना कला और मल्टीमीडिया इत्यादि की दुनिया में नए रुझानों एवं माध्यमों को सीखने के लिए प्रोत्साहित करती है। 61वीं राष्ट्रीय कला प्रदर्शनी 2019-20 का आयोजन 22 मार्च, 2020 तक जारी रहेगा और कला मेले का समापन 09 मार्च, 2020 को होगा।
ललित कला अकादमी के अध्यक्ष डॉ. उत्तम पाचारणे ने कहा, ‘राष्ट्रीय कला प्रदर्शनी का 61वां संस्करण रचनात्मक प्रतिभा की अभिव्यक्ति में प्रधानमंत्री श्री नरेन्द्र मोदी के विजन वाले नए भारत में एक नई रचनात्मक लहर उत्पन्न करेगा और इसके साथ ही दर्शकों को देश में सर्वोत्तम कला की सराहना करने का अवसर प्रदान करेगा।’ डॉ. उत्तम पाचारणे ने विश्वास व्यक्त करते हुए कहा, ‘61वीं राष्ट्रीय कला प्रदर्शनी देश भर के कला विशेषज्ञों की भागीदारी एवं योगदान के लिए किए गए विशेष प्रयासों से भी कहीं अधिक है।’ डॉ. उत्तम पाचारणे ने कहा, ‘यह इस सच्चाई को बयां करती है कि कला दरअसल कला प्रेमियों और कलाकारों के बीच महज एक संवाद से कहीं अधिक है; यह सृजन करने वालों और दर्शक के बीच एक जुड़ाव है। मैं सभी पुरस्कार विजेताओं और प्रतिभागियों को बधाई देता हूं।’
विद्युत मंत्रालय
सीईए ने भरोसेमंद और सुरक्षित विद्युत आपूर्ति के लिए मसौदा संसाधन पर्याप्तता फ्रेमवर्क तैयार किया
विद्युत तथा भारी उद्योग राज्यमंत्री श्री कृष्ण पाल गुजर ने आज नई दिल्ली में विद्युत मंत्रालय के केन्द्रीय विद्युत प्राधिकरण द्वारा आयोजित “संसाधन पर्याप्तता- आवश्यकता और आगे का रास्ता” विषय पर एक कार्यशाला का उद्घाटन किया। विद्युत मंत्रालय में सचिव श्री आलोक कुमार और केन्द्रीय विद्युत प्राधिकरण के अध्यक्ष श्री घनश्याम प्रसाद भी इस कार्यक्रम में शामिल हुए।
इस कार्यशाला का उद्देश्य विभिन्न हितधारकों को विद्युत क्षेत्र में संसाधन पर्याप्तता की अवधारणा से परिचित कराना था। इस कार्यशाला में विद्युत मंत्रालय, राज्य विद्युत नियामक आयोगों, राज्य सरकारों, वितरण कंपनियों, विद्युत मंत्रालय के तहत केन्द्रीय सार्वजनिक क्षेत्र के उपक्रमों  के प्रतिनिधियों और विभिन्न सरकारी अधिकारियों ने भाग लिया।
श्री कृष्ण पाल गुजर ने उपभोक्ताओं को सस्ती दर पर चौबीस घंटे भरोसेमंद और सुरक्षित बिजली आपूर्ति के महत्व पर जोर दिया। उन्होंने विभिन्न वितरण कंपनियों के लिए संसाधन पर्याप्तता योजना को लागू करने हेतु मसौदा दिशानिर्देश तैयार करने पर केन्द्रीय विद्युत प्राधिकरण  को बधाई दी।
संसाधन पर्याप्तता योजनाओं की आवश्यकता और संसाधन पर्याप्तता योजनाओं को क्रियान्वित करने के लिए प्रस्तावित दिशानिर्देशों सहित विभिन्न मुद्दों पर विचार-विमर्श किया गया। यह योजना राज्य वितरण कंपनियों के लिए उत्पादन क्षमता के अधिकतम उपयोग, बिजली की मांग से जुड़ी विविधता का उपयोग करने और विभिन्न राज्यों के बीच उत्पादन परिसंपत्तियों को साझा करने की दृष्टि से फायदेमंद होगी। यह योजना राज्यों को अधिकतम क्षमता नियोजन और बिजली की खरीद में भी मदद करेगी जिससे उपभोक्ताओं को आपूर्ति की लागत कम हो जाएगी।
पांच राज्यों - मध्य प्रदेश, असम, उड़ीसा, तमिलनाडु और पंजाब - के लिए प्रायोगिक अध्ययन किया जा रहा है। इसके अलावा, केन्द्रीय विद्युत प्राधिकरण राज्यों के विद्युत नियामक आयोगों और वितरण कंपनियों के लाभ के लिए क्षेत्रीय कार्यशालाओं का आयोजन करने की भी योजना बना रहा है।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 197.31 करोड़ से अधिक टीके लगाए जा चुके हैं
12-14 आयु वर्ग में 3.64 करोड़ से अधिक टीके की पहली खुराक लगाई गई
भारत में कोरोना के सक्रिय मामले 96,700 हैं
पिछले 24 घंटों में 11,793 नए मामले सामने आए
स्वस्थ होने की वर्तमान दर 98.57 प्रतिशत
साप्ताहिक सक्रिय मामलों की दर 3.36 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 197.31 करोड़  से अधिक हो गया। इस उपलब्धि को 2,56,30,111 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.64 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण sका विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,08,799
|
|
दूसरी खुराक
|
|
1,00,62,793
|
|
प्रीकॉशन खुराक
|
|
56,54,058
|
|
अग्रिम पंक्ति के कर्मी
|
|
पहली खुराक
|
|
1,84,23,438
|
|
दूसरी खुराक
|
|
1,76,22,829
|
||
|
प्रीकॉशन खुराक
|
|
1,00,88,287
|
|
12-14 वर्ष आयु वर्ग
|
|
पहली खुराक
|
|
3,64,58,204
|
|
दूसरी खुराक
|
|
2,29,25,965
|
|
15-18 वर्ष आयु वर्ग
|
|
पहली खुराक
|
|
6,03,58,595
|
|
दूसरी खुराक
|
|
4,85,54,875
|
|
18-44 वर्ष आयु वर्ग
|
|
पहली खुराक
|
|
55,81,70,414
|
|
दूसरी खुराक
|
|
50,06,89,143
|
|
प्रीकॉशन खुराक
|
|
27,62,110
|
|
45-59 वर्ष आयु वर्ग
|
|
पहली खुराक
|
|
20,34,33,447
|
|
दूसरी खुराक
|
|
19,32,99,418
|
|
प्रीकॉशन खुराक
|
|
24,74,671
|
|
60 वर्ष से अधिक आयु वर्ग
|
|
पहली खुराक
|
|
12,72,42,917
|
|
दूसरी खुराक
|
|
12,07,21,650
|
|
प्रीकॉशन खुराक
|
|
2,37,91,583
|
|
प्रीकॉशन खुराक
|
||
|
4,47,70,709
|
|
कुल
|
|
|
|
1,97,31,43,196
भारत में सक्रिय मामले आज 96,700 हैं। सक्रिय मामले, कुल पॉजिटिव मामलों के 0.22 प्रतिशत हैं।
नतीजतन, भारत में स्वस्थ होने की दर 98.57 प्रतिशत है। पिछले 24 घंटों में 9,486 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,27,97,092 हो गई है।
बीते 24 घंटे में कोरोना के 11,793 नए मामले सामने आएं।
पिछले 24 घंटों में कुल 4,73,717 जांच की गई हैं। भारत ने अब तक कुल 86.14 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 3.36 प्रतिशत है और दैनिक रूप से पुष्टि वाले मामलों की दर 2.49 प्रतिशत है।
स्वास्थ्य एवं परिवार कल्याण मंत्रालय
कोविड-19 टीकाकरण-दिवस 88
टीका उत्सव के तीसरे दिन, भारत में कुल टीकाकरण कवरेज ने 11 करोड़ खुराक को पार किया
पिछले तीन दिनों में टीका उत्सव के दौरान करीब 1 करोड़ वैक्सीन की खुराक दी गईं
आज रात 8 बजे तक देश भर में 25 लाख से अधिक खुराक दी गईं
देशव्यापी टीका उत्सव के तीसरे दिन कुल टीकाकरण ने 11 करोड़ के आंकड़े को पार कर लिया। आज रात 8 बजे तक, 25 लाख से अधिक वैक्सीन की खुराक दी गईं, औसतन प्रतिदिन 45,000 कोविड टीकाकरण केंद्र  परिचालन में होते हैं, जबकि आज 67,893 सीवीसी परिचालन में थे, जो 21,000 से अधिक परिचालित टीकाकरण केंद्रों की वृद्धि को दिखाते हैं। कार्यस्थल पर किए गए टीकाकरण ने भी लाभार्थियों की संख्या को बढ़ाने में मदद की है।
आज रात 8 बजे अनंतिम रिपोर्ट के अनुसार देश में दी जा चुकी कोविड 19 वैक्सीन की खुराकों की कुल संख्या 11,10,33,925 है। भारत में 10 अप्रैल 20201 को टीकाकरण के 85वें दिन कुल 10,12,84,282 टीकाकरण किया गया है।
11 करोड़ के आंकड़ों में 90,48,079 हेल्थकेयर वर्कर्स  शामिल हैं, जिन्होंने पहली खुराक ली है और 55,80,569 एचसीडब्ल्यू जिन्होंने दूसरी खुराक ली है, पहली खुराक लेने वाले 1,01,33,706 फ्रंटलाइन वर्कर्स  हैं, जबकि दूसरी खुराक लेने वाले 50,09,457 फ्रंटलाइन वर्कर्स  हैं, 45 से 60 वर्ष की आयु के पहली खुराक लेने वाले लाभार्थी 3,55,65,610 है जबकि 45 से 60 वर्ष की आयु के दूसरी खुराक लेने वाले लाभार्थी 8,17,955 हैं, 60 वर्ष से अधिक आयु के पहली खुराक लेने वाले लाभार्थी 4,24,18,287 हैं जबकि 60 वर्ष से अधिक आयु के दूसरी खुराक लेने वाले लाभार्थी 24,60,262 हैं।
|
|
एचसीडब्ल्यू
|
|
एफएलडब्ल्यू
|
|
45 से 60 वर्ष की आयु
|
|
60 वर्ष से अधिक आयु
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
90,48,079
|
|
55,80,569
|
|
1,01,33,706
|
|
50,09,457
|
|
3,55,65,610
|
|
8,17,955
|
|
4,24,18,287
|
|
24,60,262
|
|
9,71,65,682
|
|
1,38,68,243
आज रात 8 बजे तक राष्ट्रव्यापी कोविड 19 टीकाकरण के 88वें दिन कुल 25,00,883 वैक्सीन की खुराक दी गईं। अनंतिम रिपोर्ट के अनुसार इनमें से 21,22,686 लाभार्थियों को पहली खुराक के लिए टीका लगाया गया और 3,78,197 लाभार्थियों को टीके की दूसरी खुराक मिली। आज देर रात तक अंतिम रिपोर्ट पूरी हो जाएगी।
|
|
तिथि: 13th अप्रैल 2021 
|
|
एचसीडब्ल्यू
|
|
एफएलडब्ल्यू
|
|
45 से 60 वर्ष की आयु
|
|
60 वर्ष से अधिक आयु
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
14,462
|
|
22,466
|
|
55,156
|
|
90,245
|
|
13,47,435
|
|
58,301
|
|
7,05,633
|
|
2,07,185
|
|
21,22,686
|
|
3,78,197
नागरिक उड्डयन मंत्रालय
जबलपुर हवाई अड्डे का आधुनिकीकरण
भीड़भाड़ वाले घंटों में 500 यात्रियों से निपटने की क्षमता
नई टर्मिनल बिल्डिंग और रनवे का विस्तार
स्थायी शहरी निकासी प्रणाली के साथ पर्यावरण की दृष्टि से अनुकूल
एक बेहतर पर्यटन विकल्प के रूप में बढ़ते शहर की आवश्यकताओं को ध्यान में रखते हुए, जबलपुर हवाई अड्डे पर यात्रियों की संख्या में वृद्धि देखी जा रही है। क्षेत्र के हवाई यात्रियों को बेहतर सेवाएं प्रदान करने के लिए हवाई अड्डे को अब आधुनिक बनाया जा रहा है। हवाई अड्डे पर किए गए आधुनिकीकरण कार्य में नई टर्मिनल बिल्डिंग, एटीसी टॉवर और तकनीकी ब्लॉक, फायर स्टेशन श्रेणी VII, अन्य भवन और रनवे और संबंधित कार्यों का विस्तार शामिल है। राज्य सरकार ने 2015 में विकास कार्य के लिए कुल 775 एकड़ जमीन में से 468.43 एकड़ जमीन भारतीय विमानपत्तन प्राधिकरण  को सौंप दी थी।
विश्व स्तरीय यात्री सुविधाओं से लैस नए टर्मिनल भवन में भीड़भाड़ वाले समय के दौरान 500 यात्रियों से निपटने की क्षमता होगी। 115180 वर्गफुट क्षेत्र में फैले, टर्मिनल भवन में तीन एयरोब्रिज, सामान स्क्रीनिंग की आधुनिक प्रणाली, प्राकृतिक दृश्य के बीच आधुनिक फूड कोर्ट और 250 से अधिक कारों और बसों के लिए सुनियोजित कार पार्किंग होगी। प्रस्तावित टर्मिनल भवन में यात्रियों को जीवंत गोंड चित्रों, स्थानीय हस्तशिल्प, भित्ति चित्रों और मध्य प्रदेश के लोकप्रिय पर्यटन स्थलों की झलक देखने को मिलेगी।
नया भवन पर्यावरण अनुकूल चिरस्थायी सामग्री के साथ बनाया जाएगा और यह सौर संयंत्र और ऊर्जा कुशल उपकरणों से सुसज्जित होगा। एक कुशल ठोस कचरा प्रबंधन प्रणाली, बागवानी प्रयोजनों के लिए उपचारित जल का पुन: उपयोग और सतत शहरी जल निकासी प्रणाली के साथ वर्षा जल संचयन प्रणाली हवाई अड्डे की आधुनिकीकरण परियोजना की कुछ अन्य प्रमुख विशेषताएं हैं।
नए टर्मिनल भवन के निर्माण के अलावा, 412 करोड़ रुपये की परियोजना लागत के साथ आधुनिकीकरण कार्य में एयरबस 320 प्रकार के विमानों के संचालन के लिए हवाई अड्डे को उपयुक्त बनाने के लिए रनवे का विस्तार, सभी आधुनिक सुविधाओं के साथ 32 मीटर ऊंचे नये एटीसी टॉवर और तकनीकी ब्लॉक  का निर्माण, फायर स्टेशन  और अन्य सहायक इमारतें जैसे उपयोगिता ब्लॉक, गेट हाउस आदि भी शामिल है।
परियोजना के अगले साल यानी दिसंबर, 2021 तक पूरा होने की उम्मीद है और नए टर्मिनल भवन के मार्च, 2022 तक चालू होने की संभावना है। कान्हा राष्ट्रीय उद्यान, बांधवगढ़ राष्ट्रीय उद्यान, नजदीकी भेड़ाघाट में संगमरमर की चट्टानें और झरने पर्यटकों के आकर्षण का केन्द्र है। हवाई अड्डा संपूर्ण मध्य प्रदेश, विशेषकर महाकौशल क्षेत्र की आवश्यकताओं को पूरा करेगा। नया आधुनिक जबलपुर हवाई अड्डा जबलपुर शहर के विकास में एक महत्वपूर्ण भूमिका निभाएगा और इस क्षेत्र में पर्यटन उद्योग को बढ़ावा देगा।
टर्मिनल बिल्डिंग-एयर साइड व्यू
टर्मिनल बिल्डिंग- सिटी साइड व्यू
टर्मिनल बिल्डिंग-साइड व्यू
कार्य प्रगति पर